VS-nutsman summier by polisiekantoor beboet toe hy wou help | Netwerk24
Deur Alet van der Walt 06 April 2020 05:42
Ignatius Hurter is beboet toe hy by die polisiekan­toor wou toe­stem­ming kry om iemand met 'n verstopte drein te help.
Die brief wat winkels in die Metsimaholo-munisipaliteit opdrag gee om net sekere ure per dag oop te wees.Foto: verskaf
Ignatius Hurter sê hy weier om die boete te betaal en sal eerder sy kant in die hof stel.
Hurter is Saterdagoggend beboet toe hy by die plaaslike polisiekantoor toestemming wou kry om iemand met 'n verstopte drein te help.
"Toe ek by die aanklagkantoor instap, het hulle geweier om te luister waarom ek hier is en net summier gesê ek mag nie uit my huis wees nie."
Hurter gaan nie die boete betaal nie en gaan eerder hof toe. In Vanderkloof in die Noord-Kaap was inwoners ontsteld omdat die Renosterberg-munisipaliteit se gesondheidsdepartement die dorp se supermarkte gesluit het omdat dié glo nie gesondheidsertifikate gehad het nie.
Zettie le Roux, eienaar van Kloof Supermark, het meer as 'n jaar gelede aansoek om 'n sertifikaat gedoen.
"Ons het 'n paar keer Petrusville toe gery om dit af te haal, maar hulle het gesê iemand sal ons bel wanneer dit uitgereik is," sê sy.
Die supermark en nog winkels wat kruideniersware verkoop, is Vrydagmiddag gesluit nadat munisipale inspekteurs beveel het die supermarkte moet sluit omdat hul gesondheidsertifikate ongeldig is.
Le Roux sê die munisipale gesondheidsinspekteur was behulpsaam om 'n tydelike permit uit te reik waarvoor hulle R950 moes betaal. "Sy was bereid om ons op 'n Saterdagoggend in haar eie tyd te help sodat ons weer kan sake doen. Dit is net vir my 'n vreemde tyd en ongeleë om gedurende die grendeltyd dit te gedoen het."